יאיא פינק

יאיר (יאיא) פינק (נולד ב-14 ביוני 1984) הוא פעיל חברתי ופוליטי, כיום הוא אחד ממובילי המחאה למען שוויון בנטל, ובנוסף הוא מכהן כראש סיעה ואגף צדק חברתי בהסתדרות. פינק נולד בירושלים, הצעיר מבין שישה אחים ואחיות. הוא התחנך בישיבת הקיבוץ הדתי במעלה גלבוע וסיים את שירותו הצבאי כקצין בחטיבת הצנחנים. לאחר שחרורו ניהל בהתנדבות את עמותת "שכן טוב", ובהמשך היה הדובר של חברת מועצת העיר ירושלים רחל עזריה. פינק למד תואר ראשון במדעי המדינה ותואר שני במנהל עסקים באוניברסיטה העברית שבירושלים. אחת מאחיותיו היא השופטת אפרת פינק. בשנים 2011–2013, במהלך הכנסת השמונה עשרה (2009–2012) והתשע עשרה (2013–2015), שימש כראש המטה של ח"כ שלי יחימוביץ' כראשת מפלגת העבודה ויושבת ראש האופוזיציה. ניהל את מטה השטח של עמותת תג מאיר. בשנים 2014–2015 ניהל פינק את מטה השטח של אגודת האשראי אופק, והיה אחד ממקימיה. ב־2015 ייסד את מיזם שדלנות לובי 99, אותו הוא ניהל עד שנת 2019. בשנת 2016 נבחר לאחד מ-100 המשפיעים של העיתון דה מרקר ובשנת 2017, נבחר ביחד עם לינור דויטש, לרשימת הצעירים המבטיחים של העיתון כלכליסט. בין השנים 2020–2022 שימש כמנכ"ל תנועת "דרכנו" ובמסגרת זו הקים את ערוץ התקשורת העצמאי "דמוקרטTV". כמו כן היה חבר המועצה הציבורית במלכ"ר "צו פיוס". בשנת 2019, לקראת הבחירות לכנסת העשרים ואחת, התמודד בבחירות המקדימות לרשימת מפלגת העבודה, נבחר למקום השמיני בפריימריז של הרשימה אולם לא נכנס לכנסת. לקראת הבחירות לכנסת העשרים וחמש, התמודד פינק שוב בפריימריז של מפלגת העבודה, נבחר למקום השישי בפריימריז וגם בפעם הזו לא נכנס לכנסת. במערכת בחירות זו הקים את מטה הציונות הדתית במפלגה. משנת 2017 יושב פינק בבית הנבחרים של ההסתדרות כראש סיעת "צדק חברתי", ומשמש כראש "אגף צדק חברתי" למען זכויות העובד הלהט"ב בשוק העבודה ביחד עם מגי מור ולמען זכויות המילואימניקים העובדים. בשנת 2023, עם תחילת כהונתה של הכנסת העשרים וחמש, היה ממובילי המחאה נגד הרפורמה המשפטית שהוביל שר המשפטים יריב לוין. כחלק מפעילותו סייע להקמת מוקדי מחאה בפריפריה וקיים שיחות ועידת וידאו רבות-משתתפים על הסוגיות שעל סדר היום. פינק הקים את "מטה הצרכנות הליברלי" בעקבות חרמות של פעילי ימין על עסקים שהביעו תמיכה במחאה ובמסגרתו יזם את "התו הליברלי", שמאגד תחתיו עסקים שתמכו במחאה. הוביל את צעדת הצעירים לדמוקרטיה צעדה בת שבוע מתל אביב לירושלים. בעקבות פיטוריו של השר יואב גלנט הודיע פינק על הפסקת התנדבותו למילואים מאוחר יותר חזר לשרת. בין הפרויקטים למימון המונים שיזם: שיקום קיבוץ בארי, סיוע לאביגיל בת ה-4 שחזרה משבי החמאס ולמשפחתה החדשה, סיוע כספי לפורום מיכל סלה בעקבות קיצוצים של תקציבים על ידי הממשלה, תמיכה ביתומות רומי-שירה וליה סויסה ובילדיו של רביד כץ שאיבדו את הוריהן במתקפת הפתע של חמאס, סיוע לפלסטינים שאת ביתם שרפו במהומות בחווארה וסיוע לילדי משפחת ברנס שהוריהם נהרגו מרקטה ברמת הגולן. במהלך מלחמת חרבות ברזל פינק הקים את "מטה המילואימניקים לשירות שווה" אשר מונה כחמישה עשר אלף מילואימניקים ומילואימניקיות, למען ביטחון ישראל ולמען ערך השוויון, והוא אחד ממובילי המחאה למען שוויון בנטל. בתגובה לקריאות גנאי שספג הכדורגלן מוחמד אבו פאני הגיש פינק לשחקן מכתב התנצלות עליו חתמו אלפים. פינק משרת במילואים כקצין אג"ם חטיבתי בדרגת רב-סרן, ולחם ב"מלחמת חרבות ברזל". בספטמבר 2024 נבחר פינק לאחד מאנשי השנה של מגזין דה מרקר. פינק מתגורר ביקנעם, נשוי לאוריה ואב לשניים. מדיה וקבצים בנושא יאיא פינק בוויקישיתוף אתר האינטרנט הרשמי של יאיא פינק יאיא פינק, ברשת החברתית פייסבוק יאיא פינק, ברשת החברתית אקס (טוויטר) יאיא פינק, ברשת החברתית אינסטגרם צבי זרחיה, הלובי הציבורי משיק קמפיין לגיוס המונים, באתר TheMarker‏, 30 באוגוסט 2017 צבי זרחיה, "הציבור כבר לא פראייר": הלובי הציבורי גייס 106 אלף שקל בחודש ומרחיב את פעילותו, באתר TheMarker‏, 14 במרץ 2018 רותם שטרקמן וחגי עמית, "מה שקורה בכנסת זה יותר בית הקלפים מפולישוק", באתר TheMarker‏, 20 ביולי 2018 אריק בנדר, ‏הכר את המועמד: יאיר 'יאיא' פינק המתמודד לרשימת העבודה, באתר מעריב אונליין, 15 בינואר 2019 מורן אזולאי, אטילה שומפלבי ודרור ליבה, עוקף מלמטה: יאיא פינק הוא הפתעת הפריימריז של העבודה, באתר ynet, 12 בפברואר 2019 יעקב בר-און, ‏"בשמאל הדתי יש כ־100 אלף איש. אני רוצה למשוך אותם אלינו", באתר מעריב אונליין, 17 בפברואר 2019 אור יזרעאלי, ‏הכר את המועמד: יאיא פינק – העבודה, באתר "סרוגים", 28 בפברואר 2019 עדי סמריאס, ‏גר ביפו ד', חובש כיפה, בעד תחבורה ציבורית בשבת: יאיא פינק מרענן את רשימת העבודה, באתר "Time Out ישראל", 20 במרץ 2019 טלי חרותי-סובר, יאיא פינק העז לבקר את יו"ר ההסתדרות – וזה מה שקרה, באתר TheMarker‏, 28 במרץ 2019 צבי זרחיה, יאיר (יאיא) פינק עובר מהעבודה למפלגתו החדשה של ברק, באתר כלכליסט, 30 ביוני 2019 רשימת 100 המשפיעים לשנת 2016 - מגזין דה מרקר TheMarker, באתר www.themarker.com ל"ו צעירים, באתר newmedia.calcalist.co.il הכירו את הסרוג שיתמודד בפריימריז של 'העבודה', באתר כיפה, ‏2018-12-27 אלכסנדרה לוקש, ניר כהן, אדם קוטב, מובילי המחאה: "יהיו כמה ימי ההתנגדות בשבוע. בחמישי - 'אם כל המחאות' בצפון", באתר ynet, 13 במרץ 2023 המטה לצרכנות ליברלי בצינור - החרם על מאפיית אנג׳ל, נבדק ב-2024-04-15 בית, באתר התו הליברלי מתל אביב עד ירושלים: צעדת הצעירים לדמוקרטיה יצאה לדרכה, באתר מעריב אונליין, 22 בינואר 2023 פעיל השמאל הדתי יאיא פינק: החלטתי להפסיק כרגע להתנדב למילואים, באתר ערוץ 7, ‏26.03.23 תורמים לקיבוץ בארי, באתר giveback.co.il עתיד טוב יותר לאביגיל, באתר giveback.co.il ביחד עם פורום מיכל סלה, באתר giveback.co.il למען הילדים של רביד הגיבור, באתר giveback.co.il מחבקים את רומי וליה, באתר giveback.co.il תרומה לתושבי חווארה, באתר giveback.co.il מחזקים את משפחת ברנס אורי סלע‏, "אחיכם יבואו למלחמה ואתם תשבו פה?": ה"פשקווילים" של מחאת המילואימניקים בבני ברק, באתר וואלה, 13 במרץ 2024 "כל ישראלי צריך להילחם בגזענות ובקיצוניות", באתר ONE‏, 20 ביוני 2023 Facebook, www.facebook.com איתן אבריאל, יאיא פינק, רן הר נבו, באתר TheMarker‏, 24 בספטמבר 2023